cyanic-selkie/wikianc huggingface dataset:
ఒక యోధుడు
కధ
ఈస్ట్ కొరియా కి చెందిన హీరోయిన్ (వసుధ ) తండ్రి హీరోయిన్ కి ఒక కండిషన్ పెడతాడు .ప్రపంచం లో ఎవ్వరినైనా పెళ్లి చేసుకో కానీ ఇండియన్ ని పెళ్లి చేసుకో వద్దు అని. హీరో  ( సమీక్ష్ ) హీరోయిన్ కి తన ప్రేమని చెపుతాడు. హీరోయిన్ అతని ప్రేమని తిరస్కరిస్తుంది .ఒక రోజు హీరోయిన్  హీరో ని ఒక రిక్వెస్ట్ చేస్తుంది. "దొంగ పెళ్లి చేసుకోండి " అని .తప్పని సరి పరిస్థితుల్లో హీరో, హీరోయిన్ ని దొంగ పెళ్లి చేసుకుంటాడు. హీరోయిన్  పేరెంట్స్ తనకి పెళ్లి చెయ్యడానికి సిద్ధ పడతారు  " అమెరికా అబ్బాయిని పెళ్లి చేసుకున్నాను ." అని వసుధ తన తల్లి దండ్రులతో అబధం చెపుతుంది .దానికి సాక్ష్యం గా దొంగ పెళ్లి ఫొటోస్ తల్లి దండ్రులకు చూపిస్తుంది.
హీరో శ్రీహరి అమ్మ క్యాన్సర్‌తో 3 నెలల్లో చనిపోతారని వైద్యులు చెప్పారు. హీరో ప్రపంచంలోని అత్యంత ధనవంతులలో ఒకరు. తమ తల్లికి బతకడానికి మార్గం చెప్పమని ప్రపంచ ప్రఖ్యాత వైద్యులను హీరో అడుగుతాడు. ఆమె  3 నెలల్లో మరణిసుంది అని వైద్యులు కచ్చితము గా చెప్పేస్తారు. ఈ క్రమంలో హీరో కి  ఓ డాక్టర్ శుభవార్త అందించాడు.
‘‘మీ అమ్మ ప్రాణాలను రక్షించే ఔషధాన్ని ఉత్తర కొరియా శాస్త్రవేత్తలు కనిపెట్టారు" అని .ఆ దేశము యొక్క రాజు ఈ మందు తో వ్యాపారం చేసి ప్రపంచం లో నే ధనికుడు అవ్వాలి అని భావిస్తాడు . ఆ శస్త్ర వేత్తని జయిల్ లో బంధిస్తాడు .  శ్రీహరి ఈస్ట్ కొరియా రాజుని మందు కోసం సంప్రదిస్తాడు .రాజు ఇలా సమాధానం ఇస్తాడు " ప్రపంచం లో ఇది అత్యంత ఖరీదు అయిన మందు .ఆ డబ్బు చెల్లిస్తే ఈ మందు మీకు ఇవ్వగలను " అని . ఈ ఇంజక్షన్  ధర Rs 8,00,00,00,00,00,000 గా చెప్తాడు .హీరో యావదాస్తి తో సమానం .హీరో ఈ డబ్బు చెల్లించి ఈ మందు కొనడానికి సిద్ధ పడతాడు ,డబ్బు కంటే తన తల్లి ప్రాణాలు ముఖ్యం అని హీరో భావిస్తాడు . కానీ  ఈస్ట్ కొరియా రాజు ఇంకో కండిషన్ పెడతాడు .. హీరో  ప్రేమించిన అమ్మాయిని గిఫ్ట్ గా ఇమ్మంటాడు.శ్రీహరి తన వేల మంది సైనికులతో ఈస్ట్ కొరియా బయలు దేరుతాడు.హీరో  శ్రీహరి సైనికులు ఈస్ట్ కొరియా దేశం సరిహద్దు లో  విమానం లో నుండి పారాచూట్ ద్వారా దిగి యుద్ధానికి సిద్ధం అవుతారు . హీరో ఓ ప్రత్యేక మైన విమానం లో తానే ఫ్లైట్ నడుపుతూ ఈస్ట్ కొరియా లో   చేరుతాడు.
ఈస్ట్ కొరియా దేశం లో  హీరోయిన్‌తో పరిచయం ఏర్పడుతుంది. ఆ దేశ ప్రజలపై ఈస్ట్ కొరియా రాజు చేసే ఆకృత్యాలు గురించి హీరోయిన్‌ చెబుతుంది.
హీరో ఈస్ట్ కొరియా రాజుని చంపుతాడు .ఈ యుద్ధం తో తన తల్లి ప్రాణాలు కాపాడు కుంటాడు .ఆ దేశము యొక్క ప్రజలని నియంతృత్వం నుండి ,బానిసత్వం నుండి రక్షిస్తాడు
నేరస్థులు లేని ప్రపంచాన్ని చూడాలి అనుకుని చివరికి సాధిస్తాడు హీరో. ప్రపంచం లో ఎక్కడికైనా ,సులభంగా ప్రయాణించే ప్రత్యేక విమానాన్ని  ఈ సినిమా లో హీరో వాడాడు. ఈ విమానం ప్రత్యేకత ఏమిటి అంటే ఈ విమానం ల్యాండ్ అవడానికి ఎయిర్ పోర్ట్ అక్కర్లేదు. హెలికాప్టర్ తరహా లో ఈ విమానం ఎక్కడైనా ల్యాండ్ అవగలదు .ఈ విమానం లో నుండి హీరో మెషిన్ గన్స్ తో యుద్ధం చేస్తాడు.
తారాగణం & సాంకేతిక వర్గం
హీరోయిన్స్: డార్యకిష, నికిత,వసుది
వివాదం  లో ఒక యోధుడు సినిమా ̟
డా  శ్రీహరి హీరో గా ,రచయిత గా ,దర్శకునిగా తెరకెక్కుతున్న చిత్రం ఒక యోధుడు .ఇప్పుడు ఈ చిత్రం కధ పై వివాదం మొదలయింది. చిత్ర దర్శకుడు డా శ్రీహరి మీడియా సమాయావేశం లో  " ఒక యోధుడు" సినిమా కి తాను కధ రాసాను అని, తనకు తెలియకుండా తన వద్ద పని చేసిన  శ్రీనివాస్ తన కధని  ,  వేరే నిర్మాత కు అమ్మేశాడు అని , ఆ నిర్మాత 5 లక్షలు పెట్టి  ఈ కధ శ్రీనివాస్ వద్ద కొనుక్కుని , ఈ కధ తో వేరే సినిమా తీశారు"  అని చెప్పారు .అంటే ఒకే కధ తో రెండు సినిమా లు తెరకు ఎక్కబోతున్నాయి .ఈ వివాదం ఎలా పరిష్క రింప బడుతుందో వేచి చూడాలి
సినిమా విడుదలకు సిద్ధము
ఈ సినిమా ఇంగ్లీష్ ,తెలుగు ,తమిళ్, కన్నడ భాషల్లో  ( పాన్ ఇండియా సినిమా ) ఒకే సారి విడుదల చేస్తున్నట్టు చిత్ర దర్శకుడు ,హీరో డాక్టర్  శ్రీహరి మీడియా సమావేశము లో తెలియ పరిచారు. తన తల్లి ప్రాణాలు కాపాడ్డం కోసం  కొన్ని వేల మంది సైనికులు ,యుద్ధ విమానాలతో ఒక దేశము మీదకి యుద్ధానికి వెళ్లడం కధాంశము అని వెల్లడించారు .రేవతి ,ధార్య కిష ,వసుది ప్రధాన పాత్రల లో నటించినట్లు చిత్ర దర్శకుడు ,హీరో డాక్టర్ శ్రీహరి తెలిపారు సినిమా విడుదల తేదీని త్వరలో ఖరారు చేస్తాను అని వెల్లడించారు
https://epaper.sakshi.com/3583371/Visakhapatnam-City/18-09-2022#page/16/
మూలాలు
https://epaper.sakshi.com/3583371/Visakhapatnam-City/18-09-2022#page/16/
https://www.publicvibe.com/video/visakhapatnam-south/vishaakha-sout-oka-yodhudu-sinima-sarvahakkulu-maave/1652948513348142336
https://epaper.sakshi.com/3480330/Visakhapatnam-City/20-05-2022#page/10/2
https://epaper.eenadu.net/Home/Index?date=20/05/2022&eid=457&pid=1791223
https://www.youtube.com/watch?v=pV_W8ZgFtQU
https://celpox.com/movies/nee-preme-naa-pranam?ID=1610
https://www.youtube.com/watch?v=8z0W9pgLJ_k
https://www.youtube.com/watch?v=ChaekZehXBk
https://www.seelatest.com/movies/nee-preme-naa-pranam/cast-crew
http://www.filmybuzz.com/studio-round-up-okayodhudu-releasedate-fixed-30795.html
https://epaper.andhrajyothy.com/c/57599563
https://epaper.sakshi.com/c/57073254
ttps://epaper.sakshi.com/c/57073254
https://www.youtube.com/watch?v=TgF28X8I5HU
https://www.imdb.com/title/tt7794094/
https://in.bookmyshow.com/utraula/movies/nee-preme-naa-pranam/ET00066658
https://timesofindia.indiatimes.com/entertainment/telugu/movie-details/nee-preme-naa-pranam/movieshow/61931951.cms
https://www.cinimi.com/movie/26679/
రామాచారి (2013 సినిమా)
రామాచారి 2013లో విడుదలైన తెలుగు సినిమా. ఎస్.పి.ఎంటర్టైన్మెంట్ బ్యానర్‌పై పి.వి.శ్యాంప్రసాద్ నిర్మించిన ఈ చిత్రానికి జి.ఈశ్వర్‌రెడ్డి దర్శకత్వం వహించాడు. ఈ సినిమాలో తొట్టెంపూడి వేణు, కమలిని ముఖర్జీ, బ్రహ్మానందం ప్రధాన పాత్రల్లో నటించారు. ఈ చిత్రం 17 మే 2013న విడుదలైంది.
కథ
చిన్నప్పటి నుండి పోలీసు ఆఫీసర్ కావాలని వేణు (రామాచారి ) కి ఉంటుంది. ఎన్ని ప్రయత్నాలు చేసినా చివరికి పోలీస్ ఆఫర్ కాలేక పోతాడు. కానీ ఏదో విధంగా పోలీసులకు సహాయ పడాలనే ఉద్దేశ్యంతో గూఢాచారిగా మారి వారికి సహాయం చేస్తుంటాడు. ఈ నేపథ్యంలో ఒకసారి ముఖ్యమంత్రి హరిశ్చంద్రప్రసాద్ (బాలయ్య) ని చంపడానికి ప్లాన్ వేశారన్న సమాచారం తెలుసుకొని, ఎలాగైనా సీఎం ని కాపాడాలని అనుకుంటాడు ? మరి సీఎం ని కాపాడటానికి ఆయన ఏం చేస్తాడు ? చివరికి ముఖ్యమంత్రిని కాపాడగలిగాడా లేదా అనేదే మిగతా సినిమా కథ.
మూలాలు
వర్గం:2013 తెలుగు సినిమాలు వర్గం:2013 సినిమాలు
ఆంధ్రప్రదేశ్ అధికారిక చిహ్నం
300px|right|thumb|ఆంధ్రప్రదేశ్ ప్రభుత్వ రాజముద్ర ఆంధ్రప్రదేశ్ అధికారిక చిహ్నం అనగా ఆంధ్రప్రదేశ్ రాష్ట్ర ప్రభుత్వ రాజముద్ర. ఇది వృత్తాకారం రూపంతో మధ్యలో పూర్ణఘటం(అక్షయపాత్ర) కలిగివుంది. పూర్ణఘటం కింద మూడు సింహాల చిహ్నం ఉంటుంది. బాహ్య వలయం దిగువన "సత్యమేవ జయతే" అని తెలుగులో వుండగా, అంతర్ వలయాలలో పైన "ఆంధ్రప్రదేశ్ ప్రభుత్వం", కింద ఎడమ వైపున ANDHRA PRADESH (ఆంగ్ల లిపి), కుడి వైపున आन्ध्र प्रदेश (దేవనాగరి లిపి) అని వుంది. ఆంధ్రప్రదేశ్ తెలుగులో  ఒకే పదంగా వుండగా, ఇతర లిపులలో  అంధ్ర, ప్రదేశ్ అని రెండు పదాలుగా ఉన్నాయి.
మూలాలు
వర్గం:ఆంధ్రప్రదేశ్
సాహిత్య అకాడమీ బాల సాహిత్య పురస్కారం
బాలసాహిత్యం అభివృద్ధి చేసేందుకు కేంద్ర సాహిత్య అకాడమీ బాల సాహిత్య పురస్కారాన్ని ప్రదానం చేస్తున్నది. ఈ పురస్కారాన్ని 2010నుండి అమలు చేస్తున్నారు. ప్రతీ ఏడాదీ గుర్తించిన భాషల్లో వచ్చిన అత్యున్నత స్థాయి బాల సాహిత్యానికి ఈ పురస్కారం లభిస్తుంది. కొన్ని సందర్భాలలో రచయిత బాలసాహిత్యానికి చేసిన సేవ, బాలసాహిత్యరంగంలో వారి కృషిని మొత్తంగా పరిగణనలోకి తీసుకుని పురస్కారాన్ని అందిస్తున్నారు. ఈ పురస్కారం పొందే బాలసాహిత్య పుస్తకం ఆ అవార్డును ఇచ్చే సంవత్సరానికి ముందు సంవత్సరానికన్నా ఐదేళ్ల కాలంలో వెలువడిఉండాలి. ఉదాహరణకు 2016లో అవార్డుకు పరిగణించే పుస్తకం 2011-2014 సంవత్సరాల మధ్యకాలంలో ప్రచురింపబడి ఉండాలి. ఈ పురస్కారం క్రింద రూ 50,000/- నగదు, జ్ఞాపిక బహూకరిస్తారు.
మూలాలు
వర్గం:పురస్కారాలు వర్గం:సాహిత్య పురస్కారాలు
ఆయతొల్లాహ్ ఖొమైనీ
సయ్యిద్ ఆయతొల్లాహ్ రూహోల్లా ముసావీ ఖొమెయినీ (పర్షియన్: ) ( 1902 సెప్టెంబరు 24 – 1989 జూన్ 3) ఇరానీ మతనాయకుడు, పండితుడు, రాజకీయనాయకుడు. 1979లో చివరి ఇరాన్ యొక్క షా (రాజు) అయిన మొహమ్మద్ రెజా పహ్లావీని పాలనను కూలదోయటానికి దారితీసిన ఇరాన్ విప్లవం యొక్క నాయకుడు. విప్లవం తర్వాత జాతీయ రెఫరెండం తర్వాత ఖొమెయినీ దేశానికి అధినేత అయ్యాడు. ఈ పదవి రాజ్యంగపరంగా ఆజన్మాంతము దేశంలో అత్యున్నత రాజకీయ, మత నాయకుడిగా కొనసాగే హక్కు కల్పించడానికి సృష్టించబడింది.
ఇతనికి హుజ్జతుల్ ఇస్లాం, లేదా హుజ్జతుల్లా అనికూడా సంబోధిస్తారు.
మూలాలు
వర్గం:1902 జననాలు వర్గం:1989 మరణాలు వర్గం:ఇరాన్ వర్గం:ఇరాన్ నాయకులు వర్గం:ముస్లిం ప్రముఖులు
భారతదేశ జాతీయ సంస్కృతి
భారతదేశ జాతీయ సంస్కృతి ఆచార్య వి. రామకృష్ణ రచించిన అనువాద తెలుగు రచన. దీనికి మూలం డాక్టర్ ఎస్. ఆబిద్ హుస్సేన్ యొక్క రచన. మూలరచన ఉర్దూలో 1946లో మూడు సంపుటాలుగా రచించబడినది. రెండవ ముద్రణకు మూడింటిని కుదించి ఒకే సంపుటంగా విడుదలచేయబడింది. మూడవ ముద్రణ నేషనల్ బుక్ ట్రస్టు, ఢిల్లీ వారు సమాచారానికి మరికొన్ని జాతీయభావాలను జోడించడం జరిగింది. దీనికి సర్వేపల్లి రాధాకృష్ణన్ గారు ముందుమాటను రచించారు.
విషయసూచిక
1. భారతీయ సంస్కృతీ ప్రాతిపదిక; 2. సింధు నాగరికత; 3. ద్రవిడ సంస్కృతి, ఆర్యుల వైదిక సంస్కృతి రెండు ప్రవాహాలు; 4. ప్రథమ సంగమం వేదకాలంనాటి హిందూ సంస్కృతి; 5. బౌద్ధమతం-జైనమతం : రెండు దృక్పథాలు; 6. రెండవ సంగమం: పౌరాణిక హైందవ సంస్కృతి; 7. నూతన వీచికలు, నూతన ప్రవాహాలు; 8. భారతదేశానికి రాకపూర్వం ముస్లిం సంస్కృతి; 9. భారతదేశంలో హిందూ సంస్కృతికి, ముస్లిం సంస్కృతికి మధ్య సంబంధం; 10. మూడవ సంగమం, హిందూస్థానీ సంస్కృతి-I; 11. హిందూస్థానీ సంస్కృతి-II; 12. భారతదేశంపై ఆంగ్ల సంస్కృతి ప్రభావం; 13. ఆంగ్లేయ సంస్కృతికి ప్రతిస్పందన, రాజకీయ సాంస్కృతిక వేర్పాటువాదం; 14. సాంస్కృతిక సమైక్యాభివృద్ధి, ఈనాటి పరిస్థితి; 15. నూతన జాతీయ సంస్కృతి కోసం.
మూలాలు
వర్గం:1997 పుస్తకాలు వర్గం:తెలుగు అనువాద పుస్తకాలు వర్గం:నేషనల్ బుక్ ట్రస్ట్, ఇండియా ప్రచురణలు
జవగళ్ శ్రీనాథ్
1969 ఆగస్టు 31న కర్ణాటకలోని మైసూరులో జన్మించిన జవగళ్ శ్రీనాథ్ (Javagal Srinath) (Kannada:ಜಾವಗಲ್‌ ಶ್ರೀನಾಥ್‌) మాజీ భారత క్రికెట్ క్రీడాకారుడు. వేగంగా బంతిని వేయడంలో తన ప్రతిభను నిరూపించి కపిల్ దేవ్ తర్వాత టెస్ట్ క్రికెట్ లో 200 వికెట్లు సాధించిన రెండో పేస్ బౌలర్‌గా స్థానం సంపాదించినాడు. వన్డే క్రికెట్‌లో అనిల్ కుంబ్లే తర్వాత 300 వికెట్లు సాధించిన రెండో భారతీయ బౌలర్ శ్రీనాథ్.
జీవిత విశేషాలు
శ్రీనాథ్ ఆగస్టు 31, 1969 న కర్ణాటక రాష్ట్రంలోని హసన్ జిల్లాలో జన్మించాడు. బాల్యం నుంచి క్రికెట్ వైపు ఆకర్షితుడయ్యాడు. మైసూరు లోని మారిమల్లప్ప పాఠశాలలో చదివాడు. 1999 లో జ్యోత్స్నతో వివాహం జరిగింది. తర్వాత ఆమె నుంచి విడిపోయాడు. 2008 లో మాధవి పత్రావళితో వివాహం జరిగింది.
మూలాలు
వర్గం:1969 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:కర్ణాటక క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:అర్జున అవార్డు గ్రహీతలు వర్గం:జీవిస్తున్న ప్రజలు
ఆంధ్రప్రదేశ్ ప్రత్యేక హోదా
alt=ప్రత్యేక హోదా ఆందోళన|thumb|ఆంధ్రప్రదేశ్ ప్రత్యేక హోదా కోసం ఒక ఆందోళన ఆంధ్ర ప్రదేశ్ విభజనతో నష్టపోయిన ఆంధ్రప్రదేశ్ లో ప్రత్యేకహోదా కోసం మహోద్యమమే జరుగుతోంది. రాష్ట్రానికి ప్రత్యేక హోదా ఇవ్వాలని ప్రజలు కోరుతున్నారు. ఐతే, అసలు ప్రత్యేక హోదా అంటే ఏమిటి, దీన్ని పొందడానికి రాష్ట్రాలలో ఉండవలసిన పరిస్థితులు ఏమిటి. దేశంలో హోదా ఉన్న రాష్ట్రాలు పొందుతున్న ప్రత్యేక లాభాలు/సదుపాయాలు ఏమిటన్నది ఈ వ్యాసం తెలియజేస్తుంది. రాష్ట్ర విభజన సమయంలో కాంగ్రెస్, బీజేపీలు ఆంధ్రప్రదేశ్ కు ప్రత్యేకహోదా హామీ ఇచ్చిన నేపథ్యంలో ఈ అంశం మరోసారి తెరపైకి వచ్చింది.
ప్రత్యేక హోదా పొందుతున్న రాష్ట్రాలు
1969లో ఆర్థికంగా అననుకూలతలు గల రాష్ట్రాల అభివృద్ధికి ప్రాధాన్యత ఇచ్చి కేంద్ర నిధుల కేటాయింపు, వివిధ రకాల పన్నులలో మినహాయింపు ద్వారా ఆ రాష్ట్రాలకు ప్రాముఖ్యత ఇవ్వాలని ఐదవ ఆర్థిక సంఘం సిఫార్సు చేసింది. ఈ సిఫార్సును ఆనాటి జాతీయ అభివృద్ధి మండలి అంగీకరించడంతో రాష్ట్రాలకు ప్రత్యేక హోదా భావన అమలులోకి వచ్చింది. అప్పటికి దేశంలో ఉన్న17 రాష్ట్రాల్లో ప్రత్యేక హోదా ఇవ్వబడింది. ఆ తరువాత మరో ఎనిమిది రాష్ట్రాలకు ప్రత్యేక హోదా ఇచ్చారు. ఐతే, ప్రస్తుతం మొత్తం 11 రాష్ట్రాలు ఈ హోదాను కలిగి ఉన్నాయి.ప్రస్తుతం అరుణాచల్‌ప్రదేశ్, హిమాచల్‌ప్రదేశ్, మణిపూర్, మేఘాలయ, మిజోరం, సిక్కిం, త్రిపుర, ఉత్తరాఖండ్‌లకూ ప్రత్యేక హోదా ఉంది.
కోడెల శివప్రసాదరావు
కోడెల శివప్రసాదరావు (1947 మే 2 ౼ 2019 సెప్టెంబరు 16) ఆంధ్రప్రదేశ్‌కు చెందిన తెలుగుదేశం పార్టీ రాజకీయ నాయకుడు. 2014 ఆంధ్రప్రదేశ్ విభజన తరువాత ఎన్నికైన ఆంధ్రప్రదేశ్ తొలి శాసనసభాపతి. శాసనసభకు ఆరుసార్లు ఎన్నికైన డాక్టర్ కోడెల ఎన్.టి.ఆర్, చంద్రబాబు మంత్రివర్గంలో పలు శాఖల్లో పనిచేశాడు.
ఆంధ్రప్రదేశ్ ప్రత్యేక హోదా
ప్రత్యేక హోదా ఎలా వస్తుందంటే
5వ ఆర్థిక సంఘం సిఫార్సులను అనుసరించి 1969లో రాష్ట్రాలకు ప్రత్యేక హోదా కల్పించే పద్ధతిని ప్రవేశపెట్టారు. ప్రస్తుత నియమాల ప్రకారం ఒక రాష్ట్రానికి ప్రత్యేక హోదా రావాలంటే, ప్రధానమంత్రి అధ్యక్షతన కేంద్రమంత్రులు, అన్ని రాష్ట్రాల ముఖ్యమంత్రులు సభ్యులుగా ఉండే జాతీయ అభివృద్ధి మండలి నిర్ణయం తీసుకోవాల్సి ఉంటుంది. ఇప్పుడు ప్రణాళిక సంఘం స్థానంలో కొత్తగా నీతి ఆయోగ్‌ను ఎన్డీయే ప్రభుత్వం ఏర్పాటు చేసింది. ప్రత్యేక హోదా అనేది నిధుల కేటాయింపులతో సంబంధం ఉండటం వల్ల కేంద్ర ఆర్థిక సంఘం నిర్ణయం కూడా ఇందులో కీలకంగా మారింది.ప్రత్యేకహోదా పొందడానికి రాష్ట్రానికి ఉండవలసిన ప్రమాణాలు/పరిస్థితులను కేంద్రప్రభుత్వం ఇలా పేర్కొంది. 1. కొండ ప్రాంతాలు, కఠిన భూభాగాలు; 2. తక్కువ జనసాంద్రత లేదా అధిక గిరిజన జనాభా; 3. పొరుగు దేశాల సరిహద్దు వెంబడి ఉన్న వ్యూహాత్మక ప్రాంతాలు; 4. ఆర్థిక, మౌలిక సదుపాయాలలో వెనుకబాటుతనం; 5. స్థిరంగా లేని రాష్ట్ర ఆర్థిక వనరులు. అంటే అతి తక్కువ వనరులు కలిగి వుండి, తలసరి ఆదాయం ఎక్కువగా ఉన్నప్పటికీ తమ అభివృద్ధికి వనరులను సమీకరించుకోలేని స్థితిలో ఉన్న రాష్ట్రాలుగా ఈ రాష్ట్రాలను పేర్కొనవచ్చు.
కోడెల శివప్రసాదరావు
బాల్యం, విద్యాభ్యాసం
గుంటూరు జిల్లా, నకరికల్లు మండలం కండ్లగుంట గ్రామంలో 1947 మే 2న కోడెల శివప్రసాదరావు జన్మించాడు. అతని తల్లిదండ్రులు సంజీవయ్య,లక్ష్మీనర్సమ్మ.వారిది మధ్యతరగతి కుటుంబం.
ఆంధ్రప్రదేశ్ ప్రత్యేక హోదా
ప్రత్యేక హోదాయే రాష్ట్రానికి సంజీవని
విభ‌జ‌నతో ఆర్థికంగా కుదేలయిన ఆంధ్ర ప్రదేశ్  అభివృద్ధి చెందాలంటే అది ఒక్క ప్రత్యేకహోదాతోనే సాధ్యమవుతుంది. అభివృద్ధి అంతా హైదరాబాదులోనే కేంద్రీకృతమై ఉండడం వల్ల ఏపీకి తీరని నష్టం చేకూరింది. కష్టాల కడలి నుంచి గట్టెక్కాలంటే రాష్ట్రానికి ప్రాణవాయువైన ప్రత్యేకహోదాను సాధించుకోవాల్సిన ఆవశ్యకత ఎంతైనా ఉంది. ఉద్యోగాలైనా, పరిశ్రమలైనా, పన్నురాయితీలైనా ఇలా ఏదైనా ప్రత్యేకహోదాతోనే సాధించగలం.
కోడెల శివప్రసాదరావు
బాల్యం, విద్యాభ్యాసం
కోడెల ప్రాథమిక విద్యను స్వగ్రామం కండ్లకుంట, సిరిపురం, నర్సరావుపేట లలో చదివాడు. విజయవాడ లయోలా కళాశాలలో పీయూసీ చదివాడు.అతని చిన్న తనంలోనే తోబుట్టువులు అనారోగ్యంతో చనిపోవడం కోడెలను తీవ్రంగా కలిచివేచింది.ఆ విషాదమే అతనిని డాక్టర్ కావాలనే ఆలోచనకు బీజం వేసింది. కానీ ఆ మార్కులకు మెడికల్ సీటు రాలేదు.తరువాత గుంటూరు ఎ.సి కళాశాలలో చేరి మళ్ళీ పీయూసీ చదివి మంచి మార్కులు తెచ్చుకుని కర్నూలు వైద్య కళాశాలలో చేరాడు.రెండున్నరేళ్ళ తర్వాత గుంటూరుకు మారి అక్కడే ఎంబీబీఎస్ పూర్తి చేశాడు.వారణాసిలో ఎం.ఎస్.చేసాడు
ఆంధ్రప్రదేశ్ ప్రత్యేక హోదా
ప్రత్యేక హోదాయే రాష్ట్రానికి సంజీవని
విభ‌జ‌న స‌మ‌యంలో అప్ప‌టి ప్ర‌ధాని (మన్మోహన్ సింగ్) పార్ల‌మెంటు సాక్షిగా ఏపీకి ఐదేళ్లు ప్ర‌త్యేక హోదా ఇస్తామ‌ని ప్ర‌కటించారు. దీన్ని సమర్థించిన నాటి ప్రతిపక్షమైన బీజేపీ హోదా ఐదేళ్ళు కాదు పదేళ్లు ఇవ్వాలని పట్టుబట్టింది. ఆ విధంగా కాంగ్రెస్, బీజేపీలు రెండూ కలిసి రాష్ట్రాన్ని విభజించాయి.
కోడెల శివప్రసాదరావు
వైద్యవృత్తి ఆరంభం
సత్తెనపల్లిలోని రావెల వెంకట్రావు దగ్గర కొంతకాలం వైద్యసేవలు అందించాడు. తరువాత నరసరావుపేటలో స్వంత హాస్పిటల్ నెలకొల్పి వైద్యవృత్తిని చేపట్టాడు. గ్రామీణులకు తక్కువ ఖర్చుతో మెరుగైన వైద్యసేవలు అందించాడు.అనతికాలంలోనే ఆసుపత్రికి వచ్చిన రోగులపట్ల ప్రేమ, ఆప్యాయతలు చూపటమే కాకుండా ఉత్తమ వైద్యసేవలందించి,మంచి సర్జన్‌గా పేరుగడించాడు.
ఆంధ్రప్రదేశ్ ప్రత్యేక హోదా
ప్రత్యేక హోదా వల్ల లాభాలు
మిగిలిన రాష్ట్రాలతో పోలిస్తే ప్రత్యేక హోదా ఉన్న రాష్ట్రాలకు ప్రయోజనాలు ఎక్కువగా ఉంటాయి. * కేంద్ర ప్రభుత్వం రాష్ట్రాలకు ఇస్తున్న నిధుల్లో 30 శాతం నిధులను మొదట ప్రత్యేక హోదా కలిగిన రాష్ట్రాలకే పంచుతారు. ఆ తర్వాతే మిగిలిన 70 శాతం నిధులను ఇతర రాష్ట్రాలకు అందిస్తారు. ప్రత్యేకహోదా ఉన్న రాష్ట్రాలకు కేంద్ర నిధులు 90 శాంతం గ్రాంట్లు గాను, 10 శాతం అప్పుగాను వస్తాయి. గ్రాంట్ల ద్వారా వచ్చిన సొమ్మును తిరిగి చెల్లించనక్కర్లేదు. లోన్ ద్వారా ఐతే తిరిగి చెల్లించాల్సి ఉంటుంది. ప్రత్యేకహోదా ఉన్న రాష్ట్రాల్లోని పరిశ్రమలకు భారీగా రాయితీలు ఇస్తారు.100 శాతం ఎక్సైజ్ డ్యూటీ మినహాయింపు లభిస్తుంది. ఇన్ కమ్ ట్యాక్స్ లో కూడా 100 శాతం రాయితీ ఉంటుంది. పన్ను మినహాయింపులు, ప్రైట్ రీయింబర్స్ మెంట్ లు దక్కితే... పారిశ్రామికవేత్తలు రెక్కలు కట్టుకొని వచ్చి వాలిపోతారు. ప్ర‌త్యేక హోదాతో పెద్ద సంఖ్య‌లో ప‌రిశ్ర‌మ‌లు వ‌స్తాయి. లక్షల సంఖ్యలో ఉద్యోగఅవకాశాలు సమకూరుతాయి. పదేళ్ల ప్రత్యేకహోదాతో ఏపీలోని 13 జిల్లాలు ఒక్కో హైదరాబాదుగా మారతాయి. అప్పుడు ఎవరూ ఉద్యోగాల కోసం వెతుక్కోవాల్సిన పనిలేదు. ప్రతికంపెనీ నిరుద్యోగుల కోసం వాంటెడ్ బోర్డులు పెట్టేస్తాయి. అంతేగాకుండా పన్నురాయితీలు, ప్రోత్సహకాల వల్ల మనం కొనుగోలు చేస్తున్న అనేక వస్తువుల ధరలు సగానికి తగ్గుతాయి. కరెంటు సగం ధరకే 20 ఏళ్ల పాటు లభ్యమవుతుంది. వీటితో పాటు ఇంకా అనేక లాభాలు హోదాతో పొందవచ్చు.
కోడెల శివప్రసాదరావు
కుటుంబ నేపథ్యం
కోడెల ఎంబీబీఎస్ చదువుతుండగానే వివాహమైంది.భార్య శశికళ గృహిణి.వీరి సంతానం ఇద్దరు కుమారులు శివరామకృష్ణ, సత్యన్నారాయణ. ఒక కుమార్తె. విజయలక్ష్మి. ముగ్గురూ వైద్యులే. అమ్మాయి గైనకాలజిస్టు. పెద్దబ్బాయి క్యాన్సర్ సర్జన్. రెండో అబ్బాయి ఎముకల స్పెషలిస్టు. కానీ రెండో అబ్బాయి ప్రమాదవశాత్తూ ఒక రోడ్డు ప్రమాదంలో మరణించాడు.
ఆంధ్రప్రదేశ్ ప్రత్యేక హోదా
హోదాతో లబ్ధి పొందిన రాష్ట్రాలు
ప్రత్యేకహోదా ఉండడం వల్లే ఉత్తరాఖాండ్ రాష్ట్రంలో 2 వేల పరిశ్రమలు వచ్చాయి. తద్వారా ఉపాధి అవకాశాలు 490 శాతం పెరిగాయి. ఆంధ్ర ప్రదేశ్ కంటే వెనకబడిన రాష్ట్రమైన హిమాచల్ ప్రదేశ్ కు ప్రత్యేకహోదా వల్ల 10 వేల పరిశ్రమలు వచ్చాయి. అలాంటిది 5 కోట్ల ప్రజానీకం గల 972 కి.మీ. సముద్రతీరం ఉన్న ఆంధ్రప్రదేశ్ కు ప్రత్యేక హోదా లభిస్తే అది పెద్ద సంజీవనే అవుతుంది.
వెలుపలి లంకెలు
వర్గం:ఆంధ్రప్రదేశ్
కోడెల శివప్రసాదరావు
రాజకీయాలలో ఆరంగ్రేట్రం
1983 లో వైద్య వృత్తి నుంచి తెలుగుదేశం పార్టీలో చేరిన కోడెల 1983 నుంచి 2004 వరకు వరసగా ఐదుసార్లు నరసరావుపేట నుంచి గెలిచాడు. ఆ తర్వాత రెండుసార్లు ఓటమిపాలై, 2014లో ఆంధ్రప్రదేశ్ శాసనసభకు సత్తెనపల్లి నుంచి తెలుగుదేశం పార్టీ తరపున గెలుపొందాడు.
సత్తెనపల్లి లో అభివృద్ధి కార్యక్రమాలు
సత్తెనపల్లి విజయ సూత్రం, మంత్రం కులమతాలకూ, రాజకీయాలకూ అతీతంగా అన్ని గ్రామాలకూ అభివృద్ధి ఫలాలను అందించడంతో అభివృద్ధి ప్రదాతగా నిలిచారు.
ప్రశంశ
గుంటూరు జిల్లాలోని సత్తెనపల్లి శాసనసభ నియోజకవర్గంలోఅతని హయాంలో ప్రతి గ్రామానికీ, ప్రతి ఇంటికీ అభివృద్ధిని చేసి చూపించటం ఎలా సాధ్యమైందనేది తెలుసుకొనుటకు యూనిసెఫ్‌, వరల్డ్‌ ట్రేడ్‌ ఆర్గనైజేషన్‌ వంటి అంతర్జాతీయ సంస్థలు అధ్యయనం చేయటానికి ప్రతినిధులను పంపించాయి. విదేశీ దౌత్యాధికారులు సైతం సత్తెనపల్లి నియోజకవర్గంపై ఆసక్తి చూపారు.గిన్నిస్‌బుక్‌ ఆఫ్‌ రికార్డ్స్‌ గుర్తించింది, లిమ్కా బుక్‌ ఆఫ్‌ రికార్డ్స్‌ జాతీయ స్థాయిలో ఒక రికార్డుగా నమోదు చేసింది. ఉద్యమస్పూర్తిగా అవయవదాన అంగీకార కార్యక్రమం తన పుట్టినరోజు సందర్భంగా, మరణానంతరం అవయవదానం చేసే అంశంపై ప్రజల్లో చైతన్యం పెరిగే విధంగా, నరసరావుపేటలో 2017 మే 2న డాక్టర్‌ కోడెల శివప్రసాదరావు క్రీడాప్రాంగణంలో పదివేల మందికి పైగా అవయవదాన పత్రాలు సమర్పించే సేవా కార్యక్రమం నిర్వహించాడు. భారీ ఎత్తున ప్రజలు అవయవదానానికి అంగీకారం తెలిపి గుంటూరు జిల్లా ప్రజానీకం గిన్నీస్‌ రికార్డు సృష్టించారు.నరసరావుపేటలో నిర్వహించిన కార్యక్రమంలో 11,987 మంది అవయవదానానికి అంగీకారం తెలిపారు. కార్యక్రమాన్ని స్వయంగా వీక్షించిన గిన్నీస్‌బుక్‌ ప్రతినిధి డాక్టర్‌ స్వప్నయ్‌ కోడెల శివప్రసాదరావుకు బహిరంగ వేదికపై గిన్నీస్‌ రికార్డు ధ్రువపత్రాన్ని అందజేశారు.
చరమాంకం
ప్రజా వైద్యునిగా, ప్రజా పతినిధిగా సుధీర్ఘమైన చరిత్రగల రాజకీయ నాయకుదు కోడెల శివప్రసాదరావు చరమాంకం విషాదంగా ముగిసింది. 2019 లో జరిగిన శాసన సభ ఏన్నికలలో కోడెల గారు సత్తెనపల్లి లో పరాజయం పొందారు. నైరాశ్యంతో 2019, సెప్టెంబరు 16న హైదరాబాదులోని తన నివాసంలో ఆత్మహత్యాయత్నం చేసుకున్నాడు. బసవతారకం కాన్సర్ హాస్పిటల్ లో చికిత్స పొందుతూ మరణించాడు.
వెలుపలి లంకెలు
వర్గం:1947 జననాలు వర్గం:తెలుగువారిలో వైద్యులు వర్గం:తెలుగుదేశం పార్టీ రాజకీయ నాయకులు వర్గం:ఆంధ్ర లొయోలా కళాశాల పూర్వ విద్యార్థులు వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లాకు చెందిన రాష్ట్ర మంత్రులు వర్గం:గుంటూరు జిల్లా నుండి ఎన్నికైన శాసన సభ్యులు వర్గం:గుంటూరు జిల్లా వైద్యులు వర్గం:ఆంధ్రప్రదేశ్ శాసనసభ స్పీకర్లు వర్గం:2019 మరణాలు వర్గం:నరసరావుపేట వర్గం:ఆంధ్రప్రదేశ్ శాసన సభ్యులు (2014)
మాగోడ్ బసప్ప రవీంద్రనాథ్
కర్నల్ మాగోడ్ బసప్ప రవీంద్రనాథ్ భారతీయ సైసిక దళంలో సైనికుడు. అతడు రాజపుటాన రైఫిల్స్ 2వ బెటాలియన్ లో కర్నల్ గా కార్గిల్ యుద్ధములో పాల్గొన్నాడు. కార్గిల్ యుద్ధంలో భాగమైన "ఆపరేషన్ విజయ్"కు నేతృత్వం వహించాడు. అతనికి 2009 జూన్ లో "వీరచక్ర" పురస్కారం లభించింది.
జీవిత విశేషాలు
బసప్ప కర్ణాటక రాష్ట్రంలోని విజయపూర్ సైనిక పాఠశాలలో చదివాడు. 1976లో నేషనల్ డెఫెన్స్ అకాడమీలో చేరాడు. జాతీయ రక్షణ అకాడమీ (ఎన్డీయే) లో బీఎస్సీ పూర్తిచేసి, సైన్యంలో చేరాడు. 1980లో అరుణాచల్ ప్రదేశ్ లో ఉద్యోగంలో చేరాడు. అరుణాచల్‌ప్రదేశ్‌లో తొలి పోస్టింగ్‌ను సమర్థంగా నిర్వహించాడు. జమ్మూకశ్మీర్‌లో సరిహద్దుల వద్ద 1986, 1989-90, 1994-96, 1999లో పనిచేశాడు. మిలటరీ శిక్షణ సంస్థల్లో ఫేకల్టీగా సేవలందించాడు. కార్గిల్‌ యుద్ధం సమయంలో 2-రాజ్‌పుటాన రైఫిల్స్‌ దళాలకు నేతృత్వం వహించాడు. ‘ఆపరేషన్‌ విజయ్‌’తో ఆయన పేరు నేల నలుచెరుగులా పాకింది. పదవీ విరమణ తర్వాత బెంగళూరులో స్థిరపడ్డారు. తన కుటుంబం నిర్వహించే మాగోడ్‌ లాసెర్స్‌ సంస్థకు డైరెక్టర్‌గా పనిచేశారు.
కార్గిల్ యుద్ధంలో
జమ్మూ కశ్మీర్‌లో వ్యూహాత్మక కార్గిల్‌ను పాక్‌ సేనలు 1999లో ఆక్రమించినప్పుడు.. కార్గిల్‌కు వెళ్లే దారుల్లో మోర్టార్‌ షెల్స్‌తో శత్రు సేనలు మన సైన్యాన్ని నిలువరిస్తున్న తరుణంలో భారత సైన్యం చేపట్టిన ఆపరేషన్‌కు నేతృత్వం వహించిన ధీరుడు బసప్ప రవీంద్రనాథ్‌. అద్భుతమైన వ్యూహరచనతో శత్రు సేనల్ని తరిమి కొట్టారు.
టోలోలింగ్‌ పాయింట్‌ కార్గిల్‌ యుద్ధంలో అత్యంత కీలకమైనది. శత్రుమూకల అధీనంలో ఉన్న ఈ పాయింట్‌ను తిరిగి చేజిక్కించుకోవడంలో రవీంద్రనాథ్‌ కీలకపాత్ర పోషించాడు. ఈ పోరాటం భారత సైన్యం చేసిన అత్యంత కఠినమైనది. ఈ యుద్ధం "బ్యాటిల్‌ ఆఫ్‌ టోలోలింగ్‌"గా ప్రసిద్ధి చెందింది. శతృ సైనికులు ఈ పాయింట్ పై కాపుకాసి భారత సైనికులకు ఆహారం అందకుండా కాపలా కాస్తున్నారు. వారు పైన ఉండటంతో క్రింది నుండి పైకి వచ్చిన భారత సైనికులపై కాల్పులు జరప సాగారు. కర్నల్‌ రవీంద్రనాథ్‌ నేతృత్వంలోని రాజ్‌పుటాన రైఫిల్స్‌లో ఉన్న 90 మంది సైనికులు మూడు బృందాలుగా విడిపోయి మూడు వైపుల నుంచి శత్రుసేనలను ముట్టడించారు. ముట్టడి ప్రారంభమయ్యే ముందు కర్నల్‌ రవీంద్రనాథ్‌ వారితో.. ‘‘మీరు కోరినవి నేను ఇచ్చాను. ఇప్పుడు నేను కోరుతున్నది మీరు ఇవ్వాలి’’ అన్నాడు. ఆయన మాటలకనుగుణంగా సైనికులు పోరాడి మర్నాడు తెల్లవారుజామున 4.10 గంటలకల్లా టోలోలింగ్‌ పాయింట్‌ను దక్కించుకున్నారు. ఆ పాయింట్‌పై అదుపు లభించాక భారత సైన్యానికి మిగతా పాయింట్లపైనా గెలుపు జెండా ఎగరేయడం సులువైంది. శత్రు సైనికులు ఎల్‌వోసీకి ఉత్తరంగా పలాయనం చిత్తగించి ప్రాణాలు కాపాడుకున్నారు.
అస్తమయం
అతడు బెంగళూరులో ఏప్రిల్ 8, 2018 నాడు అతని నివాసం సమీపంలో వాహ్యాళికి వెళ్ళి గుండెపోటుతో మరణించాడు. అతడు మిలిటరీ ట్రైనింగ్ పాఠశాలలో శిక్షకునిగా పనిచేస్తూ 1986లో కాశ్మీర్ కు పంపబడ్డాడు.
మూలాలు
వర్గం:భారత సైనికులు వర్గం:జనన సంవత్సరం తప్పిపోయినవి వర్గం:2018 మరణాలు
విజయ్‌కుమార్ మల్హోత్రా
భారతీయ జనతా పార్టీ ప్రముఖ నేతలలో ఒకరైన విజయ్‌కుమార్ మల్హోత్రా (Vijay Kumar Malhotra) 1931, డిసెంబర్ 3న లాహోర్‌లో జన్మించాడు. హిందీ సాహిత్యంలో డాక్టరేట్ పట్టా పొందిన మల్హోత్రా హిందీలోనూ, ఆంగ్లంలోనూ పలు రచనలు చేశాడు. 1958లో ఢిల్లీ కార్పోరేషన్ సభ్యుడిగా రాజకీయ ప్రస్థానం ప్రారంభించిన మల్హోత్రాకు నాలుగు సార్లు లోక్‌సభ సభ్యుడిగానూ, ఒక పర్యాయం రాజ్యసభ సభ్యుడుగానే కాకుండా అనేక పార్లమెంటరీ కమిటీలలో పనిచేసిన అనుభవం ఉంది. 2008 ఢిల్లీ ఎన్నికలకు ముందు మల్హోత్రాను ముఖ్యమంత్రి అభ్యర్థిగా భారతీయ జనతా పార్టీ ప్రకటించింది. అతను గ్రేటర్ కైలాష్ అసెంబ్లీ నియోజకవర్గం నుంచి మంచి మెజారిటీతో గెలుపొందిననూ రాష్ట్రంలో పార్టీ పరాజయం పొందింది. అయిననూ లోక్‌సభ సభ్యత్వానికి, లోక్‌సభలో పార్టీ ఉపనాయకుడి హోదాను వదిలి శాసన సభ్యుడిగానే కొనసాగాలని నిర్ణయించాడు. ప్రస్తుతం ఢిల్లీ శాసనసభ ప్రతిపక్షనేతగా వ్యవహరిస్తున్నాడు.
ప్రారంభ జీవితం
1931, డిసెంబర్ 3న ప్రస్తుతం పాకిస్తాన్‌లో ఉన్న లాహోర్ నగరంలో మల్హోత్రా జన్మించాడు. తండ్రి ఖాజన్ చంద్ మల్హోత్రా ఆయుర్వేద వైద్యుడు. ఆర్యసమాజ్‌కు చెందిన సంప్రదాయ కుటుంబంలో జన్మించడంతో నైతిక విలువలను బాగా అలవర్చుకున్నాడు.. మొత్తం 7 గురు సంతానంలో ఇతను పెద్దవాడు. ఇతనికి ఒక సోదరుడు, ఐదుగురు సోదరిమణులు ఉన్నారు. తల్లి సుశీలాదేవి ఆర్యసమాజ్‌కు చెందిన పలు సంస్థల తరఫున పనిచేసింది. చిన్న వయస్సునుంచే చదువులో ముఖ్యంగా గణితంలో మంచి ప్రతిభను కనబర్చాడు. కళాశాల చదువులు లాహోర్ లోని డిఏవి కళాశాల, ఢిల్లీలోని హన్స్‌రాజ్ కళాశాలలో కొనసాగింది. ఆ తర్వాత హిందీలో ఏం.ఏ. చేసి హిందీ సాహిత్యంలో డాక్టరేట్ కూడా పొందినాడు.
రాజకీయ జీవితం
1953లో శ్యాంప్రసాద్ ముఖర్జీ ప్రోద్బలంతో జనసంఘ్ పార్టీ (భారతీయ జనతా పార్టీకి పూర్వ రూపం) లో చేరి తొలిసారిగా 1958లో ఢిల్లీ కార్పోరేషన్ సభ్యుడిగా రాజకీయ పదవిని చేపట్టి తదనంతరం అనేక ముఖ్య పదవులు చేపట్టడం జరిగింది. 1968లో గోసంక్షణ కోసం చేసిన ధర్నాలో తృటిలో ప్రాణాపాయం నుంచి తప్పించుకున్నాడు. 1962-72 మధ్య కాలంలో ఢిల్లీ మెట్రోపాలిటన్ కౌన్సిల్‌ సభ్యుడిగా వ్యవహరించాడు. (ఇది శాసనసభతో సమానం) అదేసమయంలో ఛీఫ్ ఎగ్జిక్యూటివ్ కౌన్సిలర్‌గానూ కొనసాగినాడు (ఇది ప్రోటోకాల్ విషయంలో ముఖ్యమంత్రి పదవితో సమానం). 1977లో దక్షిణ ఢిల్లీ లోక్‌సభ నియోజకవర్గం నుండి తొలిసారిగా లోక్‌సభకు ఎన్నికయ్యాడు. ఆ తర్వాత 1989, 1999, 2004లలో మొత్తం 4 పర్యాయాలు భారతీయ జనతా పార్టీ తరఫున లోక్‌సభ సభ్యుడిగా ఎన్నుకోబడ్డాడు. మధ్యలో ఒకసారి 1994లో రాజ్యసభ సభ్యుడిగానూ కొనసాగిన మల్హోత్రా పలు పార్లమెంటరీ కమిటీలలో పనిచేసిన అనుభవం ఉంది. 1977లో ఇందిరా గాంధీ ప్రభుత్వం కాలంలో ప్రముఖ ప్రతిపక్ష నాయకులతో పాటు మల్హోత్రా కూడా 19 నెలలపాటు జైలు జీవితం గడిపినాడు. రాజకీయ పదవులే కాకుండా పలు పార్టీ పదవులు కూడా నిర్వహించిన ఘనత మల్హోత్రాకు ఉంది. భారతీయ జనతా పార్టీ ఛీఫ్ విప్‌గా, అధికార ప్రతినిధిగా పనిచేసి పార్టీకి విశేష సేవలందించాడు.
క్రీడల అధికారిగా
క్రీడలంటే మక్కువ కల విజయ్‌కుమార్ మల్హోత్రా ఢిల్లీలో చదరంగం, ఆర్చెరీ క్లబ్‌లను నిర్వహిస్తున్నాడు. ప్రస్తుతం ఆర్చెరీ క్లబ్ ఫెడరేషన్ అధ్యక్షుడిగానూ కొనసాగుతున్నాడు. భారత ఒలింపిక్ అసోసియేషన్‌కు ఉపాద్యక్షుడిగానూ వ్యవహరిస్తున్నాడు. 2010లో ఢిల్లీలో జరిగే కామన్వెల్త్ క్రీడల నిర్వహణ సంస్థతోనూ సంబంధాలు కలిగిఉన్నాడు.
భారతీయ జనతా పార్టీ ఢిల్లీ ముఖ్యమంత్రి అభ్యర్థి
2008లో జరిగిన ఢిల్లీ శాసనసభ ఎన్నికలకు ముందే మల్హోత్రాను పార్టీ అధికార ముఖ్యమంత్రి అభ్యర్థిగా సెప్టెంబర్ 26న భారతీయ జనతా పార్టీ ప్రకటించింది. మల్హోత్రా గ్రేటర్ కైలాష్ అసెంబ్లీ నియోజకవర్గం నుంచి మంచి మెజారిటీతో గెలిచినప్పటికీ రాష్ట్రంలో భారతీయ జనతా పార్టీ వెనుకబడటంతో ముఖ్యమంత్రి పదవి దక్కలేదు. పార్టీ ఓడిపోయి ముఖ్యమంత్రి పదవి దూరమైననూ లోక్‌సభ సభ్యత్వానికి రాజీనామా చేసి శాసనసభ్యుడిగా, ఢిల్లీ శాసనసభ ప్రతిపక్షనేతగా కొనసాగుతున్నాడు.
మూలాలు
వర్గం:1931 జననాలు వర్గం:భారతీయ జనతా పార్టీ రాజకీయ నాయకులు వర్గం:6వ లోక్‌సభ సభ్యులు వర్గం:9వ లోక్‌సభ సభ్యులు వర్గం:13వ లోక్‌సభ సభ్యులు వర్గం:14వ లోక్‌సభ సభ్యులు వర్గం:జీవిస్తున్న ప్రజలు
ఆజాద్ హింద్ స్టాంపులు
ఆజాద్ హింద్ స్టాంపులు సుభాష్ చంద్రబోస్ నేతృత్వంలో స్వాతంత్ర్య భారతదేశ ప్రణాళికాబద్ధమైన ప్రభుత్వం కోసం సిద్ధం చేయబడినవి. కానీ ఇవి ఎప్పుడూ జారీ చేయబడలేదు. బెర్లిన్‌ లోని ప్రభుత్వ ప్రింటింగ్ బ్యూరో అయిన రీచ్‌స్‌డ్రూకెరీలో ఇవి ముద్రించబడ్డాయి.
చరిత్ర
రెండవ ప్రపంచ యుద్ధం సమయంలో జపాన్ మద్దతుతో స్వాతంత్ర్య భారతదేశ తాత్కాలిక ప్రభుత్వాన్ని సుభాష్ చంద్రబోస్ స్థాపించారు. ఈ ప్రభుత్వం కోసం, నాజీ జర్మనీలో తయారు చేయబడిన స్టాంపులు ప్రణాళిక చేయబడ్డాయి. 1943 ప్రారంభంలో బోస్ బెర్లిన్‌ లో ఉన్నప్పుడు స్వయంగా స్టాంపులను ఏర్పాటు చేశాడు.
స్టాంపుల వివరాలు
స్టాంప్‌లను గ్రాఫిక్ ఆర్టిస్ట్ దంపతులు వెర్నర్, మరియా వాన్ ఆక్స్టర్-హ్యూడ్‌లాయ్ డిజైన్ చేశారు, వీరు రీచ్‌పోస్ట్ కోసం, తరువాత 1925, 1949 మధ్య డ్యూయిష్ పోస్ట్ కోసం అనేక స్టాంపులను రూపొందించారు. ఫిలాటలీ స్పెషలిస్ట్ డేవ్ రిప్లీ ప్రకారం, 1+2 రూపాయల స్టాంప్ భారతదేశం లో ప్రసిద్ధి చెందిన సుఖ్‌దేవ్ థాపర్, భగత్ సింగ్ స్టాండర్డ్ బేరర్, శివరామ్ రాజ్ గురు అనే ముగ్గురు స్వాతంత్ర్య సమరయోధులను సూచిస్తుంది. వారిని 23, మార్చి,1931 న బ్రిటిష్ అధికారులు ఉరితీశారు. ప్రతి స్టాంపు ఒక మిలియన్ కాపీలు ముద్రించబడ్డాయి. ఇవి మూడు విభిన్న రకాలుగా ఉన్నాయి. వీటిని మల్టీకలర్ ప్రింట్‌లో తయారు చేయబడిన కారణంగా, అసంపూర్తిగా ఉన్న వేరియంట్‌లు తర్వాత కనుగొనబడ్డాయి.
ప్రచురణ
ఆజాద్ హింద్ స్టాంపులు "నేషనల్స్ ఇండియన్" ("నేషనల్ ఇండియా") క్రింద మైఖేల్ జర్మనీ కేటలాగ్‌లో జాబితా చేయబడ్డాయి. వీటిని I నుండి X అనే రోమన్ అంకెలతో గుర్తించారు. VII వ స్టాంపును (1+2 రూపాయలు) a, b, c రకాలుగా విభజించారు.
ఇండియన్ పోస్ట్, ఆజాద్-హింద్ స్టాంపులను భారతదేశ స్వాతంత్ర్య పోరాటం తర్వాత భారతదేశ తపాలా బిళ్ల ల పేరుతో ప్రచురించింది.
ప్రదర్శన
2016 లో, కటక్ లోని నేతాజీ బర్త్ ప్లేస్ మ్యూజియం ఒక బ్రోచర్‌ను ప్రచురించింది, ఇందులో ఇతర విషయాలతోపాటు, "ఉచిత వ్యాఖ్యానం" అనే విభాగంలో ఆజాద్ హింద్ స్టాంపులు ప్రదర్శించబడ్డాయి. అక్కడి గదులలో నిజమైన స్టాంపులు కూడా ప్రదర్శించబడ్డాయి.
మూలాలు
వర్గం:స్వాతంత్ర్య సమర యోధులు వర్గం:సంస్థలు
వారెన్ బఫెట్
thumb|వారిన్ బఫెట్
వారెన్ బఫెట్ (అసలు పేరు వారెన్ ఎడ్వర్డ్ బఫెట్) ఒక అమెరికన్ వ్యాపారవేత్త, పెట్టుబడిదారుడు, పరోపకారి, బెర్క్‌షైర్‌ హాత్‌వే కంపెనీ ఛైర్మన్. ప్రపంచలో అత్యంత ధనికుల్లో ఒకరు.
చరిత్ర
నెబ్రాస్కాలోని ఒమాహాలో 1930లో జన్మించిన బఫెట్ ఎల్లప్పుడూ ధనవ౦తుడుగా ఉ౦డాలని అనే మనస్తత్వంతో ఉండేవాడని టైమ్ ఆర్టికల్ పేర్కొన్నది. అతని తండ్రి హోవార్డ్ స్టాక్ మార్కెట్లో బ్రోకర్ గా ఉండేవాడు. వారెన్ బఫెట్ తొమ్మిది సంవత్సరాల వయస్సు లోనే తండ్రి కార్యాలయంకు వెళ్ళి అక్కడి పనులను చేసి, వ్యాపారంలో మెలుకువలు గ్రహించేవాడు. 1942 సంవత్సరంలో బఫెట్ తండ్రి యు.ఎస్. హౌస్ ఆఫ్ రిప్రజెంటేటివ్స్ కు ఎన్నికయ్యాడు. కుటుంబం వర్జీనియాలోని ఫ్రెడ్రిక్స్ బర్గ్ కు వెళ్లింది. 16 ఏళ్ల వయసులో స్టాటిస్టిక్స్, మ్యాథమెటిక్స్ లో ప్రావీణ్యం సంపాదించి పెన్సిల్వేనియా విశ్వవిద్యాలయంలో చేరాడు. అతను రెండు సంవత్సరాలు ఉండి, తన డిగ్రీని పూర్తి చేయడానికి నెబ్రాస్కా విశ్వవిద్యాలయానికి మారాడు, తన చిన్ననాటి వ్యాపారాల నుండి $9,800 నగదుతో 20 సంవత్సరాల వయస్సులో కళాశాల నుండి వచ్చాడు. హార్వర్డ్ బిజినెస్ స్కూల్ అతని దరఖాస్తును తిరస్కరించింది, కానీ కొలంబియా విశ్వవిద్యాలయం  గ్రాడ్యుయేట్ స్కూల్ ఆఫ్ బిజినెస్ అతని దరఖాస్తును అంగీకరించింది.
వారెన్ బఫెట్. బఫెట్ నెబ్రాస్కాలోని ఒమాహ అనే నగరంలో జన్మించాడు. బఫెట్ కి చిన్నప్పటి నుండి పుస్తకాలు చదవడం అంటే ఎంతో ఆసక్తి. అలా అతనికి ఏడేళ్ల వయస్సుండగా చదివిన, వెయ్యి డాలర్లు సంపాదించడానికి వెయ్యి మార్గాలు( వన్ థౌసండ్ వేస్ టు మేక్ తౌసండ్ డాలర్స్ ) అనే పుస్తకం  అతని ఊరిలో ఉన్న గ్రంథాలయం నుండి తీసుకొని, చదివాడు అదే అతనికి డబ్బు సంపాదనపై ఇష్టాన్నిపెంచింది. ఇప్పటికి కూడా తనకు పుస్తక పఠనం తన వ్యాపారాలకు విజయాన్ని ఇచ్చిందని చెపుతాడు. అలా డబ్బు సంపాదించడం కోసం కోకా-కోలా బాటిల్స్ అమ్మడం,చూయింగ్ గమ్స్ అమ్మడం,న్యూస్ మాగజైన్ వేయడం వంటివి చేసేవాడు. అంతే కాకుండా తన తాత గారి నగల దుకాణంలో కూడా పని చేసేవాడు. అలా తన పదకొండేళ్ల వయసులో తన సోదరి డోరిస్ బఫెట్ తో కలిసి న్యూయార్క్ స్టాక్ ఎక్స్చేంజిలో ఉన్న సిటీస్ సర్వీస్ లో షేర్స్ కొన్నాడు. బఫెట్ కొన్ని రోజులకు తను దాచుకున్న డబ్బుతో పొలాన్ని కొన్నాడు. అలా అతను 14 ఏళ్ళ వయసుకే తన మొదటి ఇన్ కమ్ టాక్స్ కట్టాడు. బఫెట్ కొలంబియా బిజినెస్ స్కూల్ నుంచి బిజినెస్ లో డిగ్రీని సాధించాడు.
బెంజిమెన్ గ్రాహం రాసిన 'ద ఇంటెలిజెంట్ ఇన్వెస్టర్' అనే బుక్ ద్వారా వేల్యూ ఇన్వెస్టింగ్ గురించి తెలుసుకున్నాడు. అలా తన చదువు పూర్తయిన తర్వాత బెంజిమెన్ గ్రాహం కంపెనీలో చేరడానికి ప్రయత్నిచాడు. కాని, గ్రాహం ఒప్పుకోలేదు. ఆ తర్వాత బఫెట్ 1951 నుండి 1954 వరకు ఫాల్క్ కంపెనీలో పెట్టుబడుల సేల్స్ మాన్ గా పని చేశాడు. తర్వాత 1954 నుండి 1956 వరకు గ్రాహం న్యూమాన్ కార్పొరేషన్ లో సెక్యూరిటీస్ అనలిస్ట్ గా చేశాడు. అటు తర్వాత 1956 నుండి 1969 వరకు తను స్థాపించిన బఫెట్ పార్టనర్ షిప్ కి జనరల్ పార్టనర్ గా వ్యవహరించాడు. అలా 1970లో బెర్క్‌షైర్‌ హాత్‌వే కంపెనీని స్థాపించి దానికి ఛైర్మన్,వ్యవహారకర్తగా వ్యవహరిస్తున్నాడు. అలా తన పార్టనర్ షిప్ కంపెనీ ద్వారా వచ్చిన ఆదాయంతో మిలినీర్ గా మారాడు.
బఫెట్ బిజినెస్ ని  ఎప్పుడు అప్పుచేసి  చేయకూడదు అని అంటాడు. బఫెట్ ఇన్వెస్టుమెంట్ విషయంలో తక్కువ పెట్టుబడితో ఎక్కువ డబ్బు సంపాదించాలి అనే సూత్రాన్ని పాటిస్తాడు. అందుకే స్టాక్ మార్కెట్లో రేట్లు ఎక్కువగా ఉంటే బఫెట్ తక్కువ స్టాక్స్ కొంటాడు. తక్కువ రేట్లు ఉన్నప్పుడు ఎక్కువ స్టాక్స్ కొంటాడు. అంతే కాకుండా బఫెట్ ఏదైనా కొత్త వ్యాపారం చెయ్యాలనుకుంటే ఒకటి నుండి రెండు పుస్తకాలు చదివిన తర్వాతే తన వ్యాపారాన్ని మొదలు పెడతాడు. అలా అమెరికాలో మూతపడే కంపెనీలను కొని వాటిని పెద్ద కంపెనీలుగా మార్చేశాడు. అలా తను తన పార్టనర్ చార్లీ మంగర్ తో కలిసి కొన్న A గ్రేడ్ షేర్స్ ద్వారా బఫెట్ బిలియనీర్ గా ఎదిగాడు.
1988లో కోకా-కోలా కంపెనీ 7 శాతం వాటాను 1.02 బిలియన్లకు కొనడం ద్వారా బెర్క్‌షైర్‌ హాత్‌వే కంపెనీ అతిపెద్ద కంపెనీల జాబితాలో చేరింది. ఇప్పటికి కూడా కోకా-కోలా కంపెనీలో బెర్క్‌షైర్‌ హాత్‌వే షేర్ హోల్డర్ గా కొనసాగుతోంది. అంతే కాకుండా ఆపిల్,ఐబీఎం లాంటి టెక్నాలజీ కంపెనీలలో పెట్టుబడి పెట్టడం ద్వారా తన ముందు చూపును ప్రదర్శించాడు. 2020 నాటికీ బెర్క్‌షైర్‌ హాత్‌వే కంపెనీ క్రాఫ్ట్ హెయిన్జ్ కంపెనీలో 26.7 శాతం,అమెరికన్ ఎక్సప్రెస్స్ కంపెనీలో 17.6 శాతం,వెల్స్ ఫోర్గ్ కంపెనీలో 9.9 శాతం,కోకా-కోలా కంపెనీలో 9.32 శాతం,బ్యాంక్ అఫ్ అమెరికా కంపెనీలో 11.5 శాతం,ఆపిల్ కంపెనీలో 5.4 శాతం వాటాలను కలిగి ఉంది.
బఫెట్ 2008లో ఫోర్బ్స్ ప్రకటించిన ప్రపంచ కుబేరుల జాబితాలో 62 బిలియన్ డాలర్లతో మొదటి స్థానంలో నిలిచాడు. 2010లో గివింగ్ ప్లెడ్జ్ ద్వారా బఫెట్,బిల్ గేట్స్,మార్క్ జుకస్ బర్గ్ తమ ఆదాయంలో 50 శాతం సేవా కార్యక్రమాలకు వినియోగింస్తామని ప్రమాణం చేసారు.
అఖిల భారత వైద్య విజ్ఞాన సంస్థ, దేవగఢ్
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, దేవగఢ్ (ఎయిమ్స్ దేవగఢ్) భారతదేశంలోని జార్ఖండ్ రాష్ట్రంలోని దేవ్‌ఘర్ జిల్లాలో ఉన్న ఒక ప్రభుత్వ వైద్య కళాశాల, ఆసుపత్రి. ఇది ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లలో, 2019 లో ఆపరేషన్ ప్రారంభించిన ఆరు ఎయిమ్స్‌లో ఇది ఒకటి.
చరిత్ర
2003 లో భారత ప్రభుత్వం ప్రకటన ప్రకారం, అధికారికంగా 2006 మార్చిలో ప్రారంభించిన ప్రధాన మంత్రి స్వాస్థ్య సురక్ష యోజన (పి.ఎం.ఎస్.ఎస్.వై) చొరవలో భాగంగా ఎయిమ్స్ డియోఘర్ ఏర్పాటు చేయబడింది.ఎయిమ్స్ ఏర్పాటు వెనుక "సరసమైన, నమ్మదగిన తృతీయ లభ్యతలో ప్రాంతీయ అసమతుల్యతలను సరిదిద్దే" ఉద్దేశం ఆరోగ్య సేవలు అందించటం. అందులో భాగంగా ఎయిమ్స్ డిల్లీ లాంటి సంస్థలను స్థాపించడం, ప్రభుత్వ వైద్య కళాశాలలను అప్‌గ్రేడ్ చేయడం ఈ సంస్థ ముఖ్య ఉద్దేశం.
జార్ఖండ్‌ ప్రభుత్వం మొదట 2016 జూన్ లో ఎయిమ్స్ ఏర్పాటు చేయాలనే ప్రతిపాదనను చేసింది. అదే సంవత్సరం ఆగస్టులో, ఎయిమ్స్ నిర్మాణం కోసం అనేక ప్రత్యామ్నాయాలను తీసుకురావాలని కేంద్ర ప్రభుత్వం చేసిన అభ్యర్థనకు ప్రతిస్పందనగా, స్థానిక ప్రభుత్వం ఇష్టపడే ప్రదేశం దేవ్‌ఘర్ ఉందని, అలాగే రాంచీ కూడా పరిగణించబడిందని తెలియపర్చింది. ఆర్థిక మంత్రి అరుణ్ జైట్లీ జార్ఖండ్‌లో ఎయిమ్స్ ఏర్పాటు చేయాలనే ఉద్దేశ్యాన్ని 2017 ఫిబ్రవరి 1 న, 2017–2018 బడ్జెట్ ప్రసంగంలో, అలాగే గుజరాత్‌లో ఒకటి ఏర్పాటు చేయాలని అధికారికంగా ప్రకటించారు. వీటిని తరువాత ప్రధాన మంత్రి స్వాస్థ్య సురక్ష యోజన (పి.ఎం.ఎస్.ఎస్.వై) "దశ- VI"గా పరిగణించారు. దీనిపై 2017 జూలైలో ఒక వివరణాత్మక ప్రాజెక్ట్ నివేదిక తయారు చేయబడింది. చివరకు రాజ్యసభలో అడిగిన ప్రశ్నకు కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్విని కుమార్ చౌబే, జార్ఖండ్‌లోని ఎయిమ్స్ కోసం, "కొన్ని షరతుల నెరవేర్పుకు లోబడి" డియోఘర్‌లోని ఒక సైట్, ఖరారు చేయబడిందని లిఖితపూర్వక సమాధానంలో తెలిపారు. జౌర్ఖండ్ ప్రభుత్వం కోరినట్లుగా డియోఘర్‌లోని సైట్ డిసెంబరులో ఖరారు చేయబడింది. ఎయిమ్స్ స్థాపనకు అవసరమైన 236.92 ఎకరాల (95.88 హెక్టార్లు) భూమిని 2018 ఏప్రిల్ లో స్థానిక ప్రభుత్వం అప్పగించింది. కేంద్ర మంత్రివర్గం చివరకు 2018 మే లో, ఈ ప్రాజెక్టుకు 1103 కోట్ల రూపాయలకు ఆమోదం ఆమోదం తెలిపింది. అదే నెల చివరలో ప్రధాని నరేంద్ర మోడీ పునాదిరాయి వేశారు. ఎయిమ్స్ ఇన్స్టిట్యూట్ డియోఘర్‌లో నిర్మించడానికి ఎన్‌బిసిసితో అక్టోబరులో ఎన్‌బిసిసితో రూ .9.02 బిలియన్లకు ఒప్పందాన్ని కుదుర్చుకుంది.
ఈ సంస్థ 2019 సెప్టెంబరులో 50 విద్యార్థుల మొదటి బ్యాచ్‌తో ప్రారంభమైంది. 2019 లో పనిచేస్తున్న ఆరు ఎయిమ్స్‌లో ఇది ఒకటి.సౌరభ్ వర్ష్నీని 2020 మార్చిలో డైరెక్టర్‌గా నియమించారు.
ప్రస్తుత క్యాంపస్
శాశ్వత ప్రాంగణం నిర్మాణం ఇప్పుడే 2019లో ప్రారంభమైంది. క్యాంపస్ 2022 ఫిబ్రవరిలో పూర్తవుతుందని భావిస్తున్నారు. తాత్కాలికంగా, ఈ సంస్థ డియోఘర్‌లోని పంచాయతీ శిక్షణా సంస్థ (పిటిఐ) ప్రాంగణంలో నిర్వహిస్తున్నారు. ఇక్కడ హాస్టల్ వసతులు, తరగతుల గదులు ఏర్పాటు చేయబడ్డాయి.
వెలుపలి లంకెలు
వర్గం:వైద్య కళాశాలలు
శ్రీరాజ్ బళ్ళ
శ్రీరాజ్ బళ్ళ తెలుగు సినిమా, టివి నటుడు, దర్శకుడు, రచయిత. 2015లో వచ్చిన ఎఫైర్, 2017లో వచ్చిన అవంతిక సినిమాలకు దర్శకత్వం వహించాడు.
జీవిత విషయాలు
శ్రీరాజ్, జూన్ 4న ఆంధ్రప్రదేశ్ రాష్ట్రం, పశ్చిమ గోదావరి జిల్లా, భీమవరంలో జన్మించాడు.
సినిమారంగం
నటన, గానం, డ్యాన్స్ విభాగాల్లో ఆసక్తివున్న శ్రీరాజ్, హైదరాబాదు వెళ్ళి అసిస్టెంట్ డైరెక్టర్‌గా తన సినిమా జీవితాన్ని ప్రారంభించాడు. కొన్ని సినిమాలకు అసోసియేట్ డైరెక్టర్, కో-డైరెక్టర్ గా కూడా పనిచేశాడు. ఆ తరువాత ఆషాడం పెళ్ళికొడుకు సినిమాలో తొలిసారిగా నటించాడు. గాయకుడిగా, డబ్బింగ్ ఆర్టిస్ట్ గా కుడా పనిచేశాడు. 2012లో దర్శకుడిగా పదును అనే సినిమాను తెరకెక్కించాడు. ఆ తరువాత అనగనగా, ఎఫైర్, అవంతిక సినిమాకు దర్శకత్వం వహించాడు. 2017లో పూర్ణ హీరోయిన్ గా వచ్చిన అవంతిక సినిమాతో దర్శకుడిగా గుర్తింపు పొందాడు.
టివిరంగం
కలశం అనే సీరియల్ లో తొలిసారిగా నటించాడు. అందులో విలన్ పాత్ర పోషించాడు. ఆ తరువాత వివిధ ఛానళ్ళలో ప్రసారమైన సీరియళ్ళలో నటించాడు. నీ కొంగు బంగారం కానూ, సీ రియల్ స్టార్స్, భలే ఛాన్స్ లే వంటి టివి కార్యక్రమాల్లో పాల్గొన్నాడు. నర్తనశాల డ్యాన్స్ ప్రోగ్రాం టైటిల్ విన్నర్ గా నిలిచాడు.
బయటి లింకులు
వర్గం:పశ్చిమ గోదావరి జిల్లా సినిమా దర్శకులు వర్గం:పశ్చిమ గోదావరి జిల్లా సినిమా నటులు వర్గం:పశ్చిమ గోదావరి జిల్లా సినిమా రచయితలు వర్గం:పశ్చిమ గోదావరి జిల్లా టెలివిజన్ నటులు వర్గం:పశ్చిమ గోదావరి జిల్లా డబ్బింగు కళాకారులు వర్గం:పశ్చిమ గోదావరి జిల్లా వ్యక్తులు
భారతదేశంలో ప్రజా ప్రయోజన వ్యాజ్యం
thumb|285x285px|భారతీయ సుప్రీం కోర్టు వారి చిహ్నం. కిందన వాక్యం "యతో ధర్మస్తతో జయః" ప్రజా ప్రయోజన వ్యాజ్యం (Public interest litigation - PIL, పిల్) అనేది ప్రజా ప్రయోజనాలను కాపాడేందుకు చేపట్టే వ్యాజ్యాం. ఇది సామాజికంగా వెనుకబడిన పక్షాలకు న్యాయం అందుబాటులో ఉందని ప్రదర్శిస్తుంది. దీనిని జస్టిస్ పి.ఎన్ భగవతి ప్రవేశపెట్టారు. ఇది లోకస్ స్టాండి యొక్క సాంప్రదాయ నియమానికి సడలింపు. 1980లకు ముందు భారత న్యాయవ్యవస్థ లోని కోర్టులు ప్రతివాది ద్వారా ప్రత్యక్షంగా లేదా పరోక్షంగా ప్రభావితమైన పక్షాల నుండి మాత్రమే వ్యాజ్యాన్ని స్వీకరించేవి. ఇవి తమ అసలు అధికార పరిధిలోని కేసులను మాత్రమే విచారించడం, నిర్ణయించడం జరిగేది. అయితే పిల్ వచ్చిన తరువాత సుప్రీంకోర్టు, ప్రజా ప్రయోజన వ్యాజ్యం ఆధారంగా కూడా కేసులను అనుమతించడం ప్రారంభించింది, అంటే కేసులో ప్రత్యక్షంగా ప్రమేయం లేని వ్యక్తులు కూడా ప్రజా ప్రయోజన విషయాలను కోర్టుకు తీసుకురావచ్చు. పిల్ దరఖాస్తును స్వీకరించడం న్యాయస్థానపు హక్కు.
చరిత్ర
తొలి ప్రజా ప్రయోజన వ్యాజ్యాల్లో ఒకటి జి. వసంత పాయ్ మద్రాసు హైకోర్టులో దాఖలుచేసినది. అప్పటి మద్రాసు హైకోర్టు సిట్టింగ్ ప్రధాన న్యాయమూర్తి ఎస్. రామచంద్ర అయ్యర్ 60 సంవత్సరాల వయస్సులో నిర్బంధ పదవీ విరమణను నివారించడానికి తన పుట్టినరోజును నకిలీ చేశారని తేలిన తర్వాత ఆయనపై వసంత మద్రాసు హైకోర్టులో కేసు వేశారు. రామచంద్ర అయ్యర్ తమ్ముడు తన 60వ పుట్టినరోజును జరుపడానికి ఆహ్వానాలను పంపాడు, పాయ్ రామచంద్ర అయ్యర్ అసలు వయసును చూపించే అసలు జనన రిజిస్టర్‌ను ఫోటో తీసి సాక్ష్యాలను కనుగొన్నాడు. ఈ కేసు న్యాయవ్యవస్థను దెబ్బతీస్తుందని అప్పటి భారత ప్రధాన న్యాయమూర్తి పిబి గజేంద్రగడ్కర్ అభ్యర్థన మేరకు రామచంద్ర అయ్యర్ రాజీనామా చేశారు. ఈ కేసు విచారణకు రాకముందే ఆయన రాజీనామా చేయడంతో కేసు కొట్టివేయబడింది.
1979 డిసెంబరులో, బీహార్ జైలులో నిర్బంధించబడి, వ్యాజ్యాలు కోర్టులో పెండింగ్‌లో ఉన్న ఖైదీల పరిస్థితికి సంబంధించి కపిల హింగోరాణి ఒక పిటిషన్ను దాఖలు చేసింది. ఈ పిటిషన్‌పై బీహార్ జైల్లోని ఖైదీలు సంతకం చేశారు. భారత సుప్రీంకోర్టులో జస్టిస్ పిఎన్ భగవతి నేతృత్వంలోని ధర్మాసనం ముందు కేసును దాఖలు చేసారు. హుస్సేనారా ఖాటూన్ అనే ఖైదీ పేరుతో ఈ పిటిషన్ను దాఖలు చేసారు. కాబట్టి ఈ కేసుకు హుస్సేనారా ఖాటూన్ వర్సెస్ స్టేట్ ఆఫ్ బీహార్ అని పేరు పెట్టారు. ఖైదీలకు ఉచిత న్యాయ సహాయం, త్వరిత విచారణలు అందజేయాలని సుప్రీంకోర్టు నిర్ణయించింది. ఫలితంగా 40,000 మంది ఖైదీలు జైలు నుంచి విడుదలయ్యారు. ఆ తర్వాత సుప్రీంకోర్టులో ఇలాంటి కేసులు చాలా నమోదయ్యాయి. ''SP గుప్తా వ. యూనియన్ ఆఫ్ ఇండియా'' కేసులో భారత సుప్రీంకోర్టు భారతీయ సందర్భంలో "ప్రజా ప్రయోజన వ్యాజ్యం" అనే పదాన్ని నిర్వచించింది. ఈ కేసు కారణంగా కపిల హింగోరాణిని "మదర్ ఆఫ్ పిల్స్" అని పిలుస్తారు.
చట్టం సహాయంతో సత్వర సామాజిక న్యాయాన్ని అందించాలని, రక్షించాలని చెప్పే భారత రాజ్యాంగం ఆర్టికల్ 39A లోని సూత్రాలకు ప్రజా ప్రయోజన వ్యాజ్యం (PIL, పిల్) సరిపోతుంది. 1980లకు ముందు, బాధిత పక్షం మాత్రమే న్యాయం కోసం కోర్టులను ఆశ్రయించేది. ఎమర్జెన్సీ యుగం తర్వాత, హైకోర్టు ప్రజలను చేరుకుంది, ప్రజా ప్రయోజనం ప్రమాదంలో పడే సందర్భాల్లో ఏ వ్యక్తి (లేదా ప్రభుత్వేతర సంస్థ) అయినా న్యాయస్థానాన్ని ఆశ్రయించే మార్గాన్ని రూపొందించింది. కోర్టులో పిల్ ను అంగీకరించిన మొదటి న్యాయమూర్తులలో భగవతి, జస్టిస్ వి.ఆర్. కృష్ణయ్యర్ ఉన్నారు. పిల్ దాఖలు చేయడం సాధారణ చట్టపరమైన కేసు వలె గజిబిజిగా, భారంగా ఉండదు; కోర్టుకు పంపిన లేఖలు, టెలిగ్రామ్‌లను కూడా పిల్‌లుగా విచారించిన సందర్భాలు ఉన్నాయి.
ఢిల్లీ యూనివర్సిటీకి చెందిన ఇద్దరు ప్రొఫెసర్ల లేఖను సుప్రీం కోర్టు స్వీకరించింది; అమానవీయమైన, అవమానకరమైన పరిస్థితులలో ఆగ్రాలోని రక్షణ గృహంలో నివసిస్తున్న వారి రాజ్యాంగ హక్కును అమలు చేయాలని ఆ లేఖలో అభ్యర్థించారు. మిస్ వీణా సేథి వర్సెస్ బీహార్ రాష్ట్రం కేసులో బీహార్‌లోని హజారీబాగ్‌లోని ఉచిత న్యాయ సహాయ కమిటీ కోర్టు న్యాయమూర్తికి పంపిన లేఖను కోర్టు పిటిషన్‌గా పరిగణించింది. సిటిజన్స్ ఫర్ డెమోక్రసీ అధ్యక్షుడు వర్సెస్ అస్సాం రాష్ట్రం, తదితరులు కేసులో ఉగ్రవాద, విద్వంసక కార్యకలాపాల (నివారణ) చట్టం (టెర్రరిస్ట్, డిస్ట్రప్టివ్ యాక్టివిటీస్ ఆక్ట్, TADA) ఖైదీల మానవ హక్కుల ఉల్లంఘన జరుగుతుందని కులదీప్ నయ్యర్ (జర్నలిస్టు, సిటిజన్స్ ఫర్ డెమోక్రసీ ప్రెసిడెంట్ హోదాలో) ఆరోపిస్తూ కోర్టు న్యాయమూర్తికి రాసిన ఒక లేఖను కోర్టు స్వీకరించింది; ఇది భారత రాజ్యాంగంలోని ఆర్టికల్ 32 కింద ఒక పిటిషన్‌గా పరిగణించబడింది.
పనికిమాలిన పిల్ లను అనుమతించరు
పిల్ అనేది కోర్టులు ప్రకటించే న్యాయ నియమం. అయితే, పిటిషన్ ప్రజా ప్రయోజనానికి ఉపయోగపడుతుందనీ, ఆర్థిక లాభం కోసం పెట్టిన పనికిమాలిన వ్యాజ్యం కాదనీ పిటిషన్‌ను దాఖలు చేసే వ్యక్తి (లేదా సమూహం) కోర్టుకు సంతృప్తి కలిగేలా నిరూపించాలి. పనికిమాలిన పిల్ లను దాఖలు చేసేవారిపై గణనీయమైన "జరిమానా" విధించబడుతుందని 38వ భారత ప్రధాన న్యాయమూర్తి ఎస్. హెచ్. కపాడియా పేర్కొన్నారు. ఆర్థిక లాభాల కోసం పనికిమాలిన పిల్‌లు ఎక్కువవుతుండడం వల్ల అతని ప్రకటన విస్తృతంగా ప్రశంసించబడింది. పిల్ ల దుర్వినియోగంపై హైకోర్టు బెంచ్ కూడా ఆందోళన వ్యక్తం చేసింది. దేశంలోని అన్ని కోర్టులు పిల్‌లను విచారించేటప్పుడు పాటించవలసిన మార్గదర్శకాలను బెంచ్ జారీ చేసింది.
2008 సెప్టెంబరు లో చేసిన ప్రసంగంలో అప్పటి ప్రధాన మంత్రి మన్మోహన్ సింగ్, పిల్ ల దుర్వినియోగంపై ఆందోళన వ్యక్తం చేశాడు.
ప్రాముఖ్యత
భారత రాజ్యాంగం లోని పార్ట్ III కింద హామీ ఇచ్చిన సమానత్వం, జీవితం, వ్యక్తిత్వానికి సంబంధించిన హక్కులకు ప్రజా ప్రయోజన వ్యాజ్యం విస్తృత వివరణ ఇస్తుంది. పిల్ సమాజంలో మార్పులకు లేదా సామాజిక సంక్షేమానికి సమర్థవంతమైన సాధనంగా కూడా పనిచేస్తుంది. ప్రజా ప్రయోజన వ్యాజ్యం ద్వారా, ఎవరైనా ప్రజానీకం లేదా వ్యక్తి పిల్ వేసి, అణగారిన వర్గం తరపున పరిహారానికి ప్రయత్నించవచ్చు.
పిల్ లు ఎవరికి వ్యతిరేకంగా దాఖలు చేయవచ్చు
రాష్ట్ర ప్రభుత్వం, కేంద్ర ప్రభుత్వం, పురపాలక సంఘం, ప్రైవేటు పార్టీలు వగైరాలకు వ్యతిరేకంగా పిల్ దాఖలు చేయవచ్చు. పిల్‌లో 'ప్రతివాది'గా ప్రైవేట్ పార్టీని చేర్చవచ్చు. అంటే హైదరాబాదు లోని ఒక ప్రైవేట్ పరిశ్రమ కాలుష్యానికి కారణమవుతోంటే, అప్పుడు రాష్ట్ర ప్రభుత్వంపై ప్రజా ప్రయోజన వ్యాజ్యం దాఖలు చేసి, ఈ వ్యాజ్యంలో రాష్ట్ర కాలుష్య కేంద్ర బోర్డును, ఆ ప్రైవేట్ పరిశ్రమను కూడా చేర్చవచ్చు.
భారత రాజ్యాంగం అధికరణం 32, 226 లేదా Cr. P. C. సెక్షన్ 133 కింద పిల్ దాఖలు చేయడం
బాధిత వ్యక్తి నేరుగా గాని, పరిష్కారం కోసం కోర్టును సంప్రదించలేని ఏ వ్యక్తి/పార్టీకి తరపునైనా ప్రజాసంక్షేమ స్ఫూర్తి గల వ్యక్తి లేదా ఓ సామాజిక కార్యాచరణ బృందం గానీ చట్టపరమైన లేదా రాజ్యాంగ హక్కుల అమలు కోసం దాఖలు లేఖను సమర్పించవచ్చు. ఆ పిటిషను ఈ ప్రాథమిక ప్రమాణాలకు అనుగుణంగా ఉందని కోర్టు సంతృప్తి చెందాలి. ఏ పౌరుడైనా కింది చట్టాల కింద పిటిషన్ దాఖలు చేయడం ద్వారా పబ్లిక్ కేసును దాఖలు చేయవచ్చు:
విశాఖ, తదితరులు వర్సెస్ రాజస్థాన్ రాష్ట్రం
కార్యాలయంలో లైంగిక వేధింపులకు వ్యతిరేకంగా ఈ కేసు 1997లో దాఖలైంది. రాజస్థాన్ గ్రామీణ ప్రాంతంలో ఒక సంవత్సరం బాలిక వివాహాన్ని ఆపడానికి ప్రయత్నించిన భన్వారీ దేవిపై ఐదుగురు వ్యక్తులు అత్యాచారం చేశారు. న్యాయం కోసం ఆమె చేసిన ప్రయత్నంలో అనేక సమస్యలను ఎదుర్కొంది. పని ప్రదేశాల్లో లైంగిక వేధింపులను సవాల్ చేస్తూ విశాఖ అనే సామూహిక వేదిక కింద అనేక మహిళా సంఘాలు, స్వచ్ఛంద సంస్థలు సుప్రీంకోర్టులో పిటిషన్ దాఖలు చేశాయి.
కేసు తీర్పులో లైంగిక వేధింపులు 14, 15, 21 అధికరణాల్లోని ప్రాథమిక రాజ్యాంగ హక్కుల ఉల్లంఘనగా గుర్తించబడ్డాయి. లైంగిక వేధింపుల నివారణకు కూడా మార్గదర్శకాలు నిర్దేశించబడ్డాయి.
ఎం.సి. మెహతా వర్సెస్ యూనియన్ ఆఫ్ ఇండియా
ఢిల్లీలోని శ్రీరామ్ ఫుడ్ అండ్ ఫెర్టిలైజర్స్ లిమిటెడ్ కాంప్లెక్స్ నుండి ఓలియం గ్యాస్ లీక్ అయి ప్రమాదం జరిగిన తర్వాత ఈ కేసు 1980లలో నమోదైంది. భోపాల్ గ్యాస్ లీక్ దుర్ఘటన జరిగిన వెంటనే ఈ గ్యాస్ లీక్ సంభవించి ఢిల్లీలో తీవ్ర భయాందోళనలు సృష్టించింది. ఈ ఘటనలో ఒకరు మృతి చెందగా, మరికొంత మంది ఆస్పత్రి పాలయ్యారు.
తమ వ్యర్థాలను సక్రమంగా శుద్ధి చేసి విడుదల చేయాల్సిన బాధ్యత పరిశ్రమలకు ఉందని కోర్టు పేర్కొంది. ముఖ్యంగా గంగా పరీవాహక ప్రాంతాల్లో నీటి కాలుష్య నియంత్రణకు చర్యలు తీసుకోవాలని, పరిశ్రమలను పర్యవేక్షించాలని సంబంధిత పురపాలిక, నగరపాలికలకు ఆదేశాలు జారీ చేసింది.
తదుపరి పరిశీలనలు
2011లో, జస్టిస్‌లు జి. ఎస్. సింఘ్వీ, అశోక్ కుమార్ గంగూలీలతో కూడిన ధర్మాసనం రాజ్యాంగ ప్రవేశికలో నిర్దేశించిన లక్ష్యాలను సాధించడానికి రూపొందించిన చట్టాలు సరిపోలేదని ఎత్తి చూపింది; చట్టంలో పొందుపరిచిన సంక్షేమ చర్యల ప్రయోజనాలు లక్షలాది మంది పేద ప్రజలకు చేరలేదు, ధనికుల-పేదల మధ్య అంతరాన్ని తగ్గించడానికి చేసిన ప్రయత్నాలు ఆశించిన ఫలితాలను ఇవ్వలేదు.
మురుగు కార్మికులకు సంబంధించిన ఈ కేసులో సింఘ్వీ ఇలా వ్రాశాడు: “ఈ దృష్టాంతంలో అత్యంత దురదృష్టకరమైన విషయం ఏమిటంటే, రాజ్యం లోని మూడు విభాగాలలో ఒకటైన న్యాయవ్యవస్థ - పేదరికం, నిరక్షరాస్యత, అజ్ఞానం వంటి వైకల్యాలతో బాధపడుతున్న వారికి సమానత్వం, జీవితం, స్వేచ్ఛ హక్కులు ఉండాలని నిర్ధారించడానికి ఆదేశాలు జారీ చేసినప్పుడల్లా, శాసనసభ రూపొందించిన చట్టాలను పేదల కోసం అమలు చేయమని ఆదేశాలు ఇచ్చినపుడల్లా, న్యాయపరమైన క్రియాశీలత అనో కోర్టుల అతి జోక్యం అనో సైద్ధాంతిక చర్చ మొదలవుతుంది".
ప్రస్తావనలు
వర్గం:భారతీయ న్యాయవ్యవస్థ
పంచగౌడ బ్రాహ్మణులు
పంచగౌడ, పంచద్రావిడ అని రెండు ప్రధాన బ్రాహ్మణుల శాఖలు, / కల్హణ: యొక్క రాజతరంగిణి నుండి ఈ క్రింద శ్లోకము ప్రకారం ఉన్నాయి.
అర్థం: కన్నడిగులు, తెలింగాలు, ద్రావిడులు, మహారాష్ట్రులు, గుజరాతీలు అయిన ఈ ఐదు రకముల వారు (ఎవరయితే) దక్షిణ వింధ్య (పర్వతముల) దగ్గర నివసించే (వారిని) అయిదు ద్రవిడులు అనగా పంచద్రవిడులు (బ్రాహ్మణులు).
(అయితే-) సరస్వత బ్రాహ్మణులు, కన్యాకుబ్జ బ్రాహ్మణులు,, ఉత్కళ బ్రాహ్మణులు, మైథిలీ బ్రాహ్మణులు వింధ్య (పర్వతాలు) ఉత్తర ప్రాంతమున నివసించే "ఐదు గౌడ" (బ్రాహ్మణులు) లని అంటారు.
ఉత్తర భారతదేశంలో ఇప్పటికీ అన్నిబ్రాహ్మణ శాఖలు యందు పంచగౌడ బ్రాహ్మణులు ప్రధాన భాగంగా ఉన్నాయి.
మూలాలు
వర్గం:బ్రాహ్మణులు వర్గం:కులాలు
అమీన్‌పేట్ h/o అమీనాబాద్
అమీన్‌పేట్ h/o అమీనాబాద్, తెలంగాణ రాష్ట్రం, వరంగల్ జిల్లా, నెక్కొండ మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో అమీనాబాద్ శివారు గ్రామంగా ఉండేది. పునర్వ్యవస్థీకరణలో దీన్ని కొత్తగా రెవెన్యూ గ్రామంగా కొత్తగా ఏర్పాటు చేసిన వరంగల్ గ్రామీణ జిల్లాలోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. గ్రామ పిన్‌కోడ్ 506122.
ఆర్. బాలాజీ రావు
'''ఆర్. బాలాజీ రావు''' (1842-1896) తమిళనాడు రాష్ట్రానికి చెందిన భారత స్వాతంత్ర్య సమరయోధుడు, రాజకీయ నాయకుడు. మద్రాస్ మహాజన సభ వ్యవస్థాపకుడు, మొదటి కార్యదర్శి.
వ్యక్తిగత జీవితం
బాలాజీ రావు 1842 సంవత్సరంలో తమిళనాడు రాష్ట్రం, తంజావూరు లోని మరాఠీ దేశస్థ బ్రాహ్మణ కుటుంబంలో జన్మించాడు. తంజావూరు, మద్రాసు లలో పాఠశాల విద్యను పూర్తిచేశాడు. అటు తరువాత న్యాయశాస్త్రంలో పట్టభద్రుడై కొంతకాలం న్యాయవాదిగా ప్రాక్టీస్ చేసాడు.
రాజకీయాలు
రాజకీయాల్లోకి ప్రవేశించిన బాలాజీ రావు మద్రాస్ మహాజన సభ వ్యవస్థాపక సభ్యులలో ఒకడు. ఎస్.ఎ. సామినాథ అయ్యర్‌తో కలిసి భారత జాతీయ కాంగ్రెస్ మొదటి సెషన్‌లో తంజావూరుకు ప్రాతినిధ్యం వహించాడు.
మరణం
బాలాజీ రావు 1896లో మరణించాడు.
మూలాలు
వర్గం:1842 జననాలు వర్గం:1896 మరణాలు వర్గం:తమిళనాడు వ్యక్తులు వర్గం:తమిళనాడు రాజకీయ నాయకులు వర్గం:తమిళనాడు స్వాతంత్ర్య సమర యోధులు వర్గం:భారత జాతీయ కాంగ్రెస్ నాయకులు వర్గం:మరాఠీ వ్యక్తులు
తిరుచిరాపల్లి
భౌగోళికం, వాతావరణం
తిరుచిరాపల్లి నగరం ఉత్తరాన షెవరాయ్ కొండలు, దక్షిణం, నైరుతి దిశలో పళని కొండల మధ్య మైదానాలలో ఉంది. తిరుచిరాపల్లి పూర్తిగా వ్యవసాయ క్షేత్రాలతో చుట్టబడి ఉంది. నగర ఉత్తర భాగంలో జనసాంద్రత కలిగిన పారిశ్రామిక, నివాస ప్రాంతాలు ఉంటాయి. దక్షిణ అంచులో కూడా నివాస ప్రాంతాలు ఉన్నాయి. తిరుచిరాపల్లి పాత భాగం, రాక్‌ఫోర్ట్ లోపల, ప్రణాళిక లేకుండా, రద్దీగా ఉంటుంది. పక్కనే ఉన్న కొత్త ప్రాంతాలు మెరుగ్గా తీర్చిదిద్దబడ్డాయి. శ్రీరంగంలోని చాలా పాత ఇళ్లు శిల్ప శాస్త్రాల ప్రకారం నిర్మించబడ్డాయి. కానానికల్ గ్రంథాల వాస్తుశిల్పం ప్రకారం హిందూ దేవాలయాలు నిర్మించబడ్డాయి.
వ్యుత్పత్తి శాస్త్రం
చారిత్రాత్మకంగా,తిరుచిరాపల్లిని సాధారణంగా ఆంగ్లంలో "ట్రిచినోపోలీ" అని పిలుస్తారు. "ట్రిచీ" లేదా "తిరుచ్చి"అనే సంక్షిప్తరూపాలు రోజువారీవాడకంలో ఉపయోగిస్తారు. కానీ పూర్తిపేరు తిరుచిరాపల్లి. పాక్షికంగా ప్రభుత్వకార్యాలయాల అధికారికవాడకంలో తిరుచిరాపల్లి పేరు వాడకం కనిపిస్తుంది.కానీ సామాన్య తిరుచిరాపల్లి పేరును ప్రజలు చాలా అరుదుగాఉపయోగిస్తారు.
చరిత్ర
సాశ.పూ. 3వ శతాబ్దంలో చోళుల పాలనలో ఉన్నప్పుడు తిరుచిరాపల్లి ప్రారంభమైనట్లుగా తెలుస్తుంది. ఈ నగరాన్ని పల్లవులు, పాండ్యులు, విజయనగర సామ్రాజ్యం, నాయక్ రాజవంశం, కర్ణాటక రాజ్యం, బ్రిటిష్ వారు పాలించారు. తిరుచిరాపల్లి లోని అత్యంత ప్రముఖమైన చారిత్రక కట్టడాల్లో తెప్పకులం లోని రాతికోట, హిందూ దేవత విష్ణువు శయన రూపానికి అంకితం చేయబడిన శ్రీరంగంలోని రంగనాథస్వామి ఆలయం, ప్రపంచంలోనే అతిపెద్ద ఆలయం, తిరువానైకావల్‌లోని జంబుకేశ్వర్ ఆలయాలు ఉన్నాయి. ఇది ప్రపంచంలోని హిందూదేవత శివునికి అంకితం చేసిన అతిపెద్ద దేవాలయాలలో ఇది ఒకటి. పురావస్తుపరంగా ముఖ్యమైన పట్టణం ఉరైయూర్, తొలి చోళుల రాజధాని. ఇప్పుడు తిరుచిరాపల్లిలో అది ఒక పొరుగుప్రాంతం. బ్రిటిష్, ఫ్రెంచ్ ఈస్ట్ ఇండియా కంపెనీల మధ్య జరిగిన కర్నాటక యుద్ధాలలో (1746–1763) ఈ నగరం చాలా కీలకపాత్ర పోషించింది.